
Duomenų sąrašo “ŠV-01 duomenų įvedimas” per formą pildymo, tvirtinimo ir atsiskaitymo instrukcija
BENDROJI INFORMACIJA
· einamųjų mokslo metų duomenų sąrašo “ŠV-01 duomenų įvedimas” per formą duomenys turi būti pateikti, patikrinti ir patvirtinti iki vasario 14 d.

· pateikiami statistiniai duomenys apie visus aukštosios mokyklos darbuotojus, dirbusius praeitais mokslo metais pedagoginį, mokslinį, administracinį, pagalbinį ar kitą darbą aukštojoje mokykloje, apie studentų aprūpinimą bendrabučiais, kompiuterių naudojimą, praėjusiais mokslo metais vykusius kvalifikacijos tobulinimo ir perkvalifikavimo kursus.  
· duomenis teikia visos aukštosios mokyklos. 
· formos pildymo ir atsiskaitymo klausimais konsultuoja Viktoras Mickevičius, el. paštas viktoras.mickevicius@nsa.smsm.lt, tel. nr. +370 667 48388.
PATEIKIMO TVARKA
1. Interneto svetainėje www.svis.smm.lt spauskite nuorodą „Statistika registruotiems vartotojams (nauja)“.

2. Atidaryto “IBM Cognos Analytics” lango viršutiniame dešiniame kampe spauskite „žmogeliuko“ figūrą
ir, po to, „Prisijunkite [image: image2.png]Prisijunkite

3.  Naujame lange spauskite “Prisijungti per E. Valdžios vartus” ir atlikite toliau nurodytus veiksmus: [image: image3.png]Pasirinkite prisijungimo bida.

4. Paskutiniame prisijungimo etape pasirinkite “Prisijungimo vardą”:

5. Sėkmingai prisijungus prie ŠVIS, atidaryto “IBM Cognos Analytics” lango viršutiniame kairiajame lange pateikiamas pagrindinis meniu:

6. Norėdami pateikti duomenų sąrašo “ŠV-01 duomenų įvedimas” per formą duomenis, spaudžiate Duomenų teikimas (kartais užtrunka, reikia palaukti).
a. Jeigu esate tik institucijos duomenų pildytojas:

· Skiltyje Jūs turite užpildyti šias formas matysite nuorodas į statistikos duomenų formas, kurias reikia užpildyti. Paspauskite norimą formos pavadinimą – forma atsidarys pildymui.

· Užpildžius kiekvienos lentelės duomenis, reikia spausti apačioje mėlyną mygtuką Išsaugoti.

· Užpildžius visų lentelių duomenis, reikia spausti mygtuką Teikti tvirtinimui.
b. Jeigu esate tik institucijos duomenų tvirtintojas:

· Skiltyje Jūs turite patvirtinti šias formas matysite nuorodas į statistikos duomenų formas, kurių duomenis pildytojas jau pateikė tvirtinimui ir kuriuos reikia patvirtinti. Nuorodos bus matomos tik tada, kada pildytojas bus paspaudęs mygtuką Teikti tvirtinimui.

c. Jeigu institucijoje esate ir duomenų pildytojas, ir duomenų tvirtintojas:

· Skiltyje Jūs turite užpildyti šias formas matysite nuorodas į statistikos duomenų sąrašus, kuriuos reikia užpildyti ir patvirtinti.
duomenų SĄRAŠŲ PAAIŠKINIMAI
1. Duomenų pateikimo formoje I skirsnyje pateikiami statistiniai duomenys apie visus aukštosios mokyklos darbuotojus, dirbusius praeitais mokslo metais pedagoginį, mokslinį, administracinį, pagalbinį ar kt. darbą aukštojoje mokykloje. Į darbuotojų skaičių įskaičiuojami tiek laikinai nedirbę (dėl ligos, vaiko priežiūros atostogų ir pan.), tiek laikinai tuo metu juos pavadavę asmenys.
2. Akademinio personalo tipai. 
2.1. Dėstytojai. Aukštųjų mokyklų dėstytojų pareigybės yra šios: jaunesnysis asistentas, asistentas, dėstytojas, docentas, lektorius, vyresnysis lektorius ir profesorius. Aukštųjų mokyklų vadovai, pavaduotojai, dėstantys dalykus, taip pat priskiriami dėstytojų kategorijai, jei pedagoginiam darbui skyrė ne mažiau kaip ketvirtadalį darbo laiko. 
2.2. Pagalbinis mokymo, mokslinių tyrimų personalas. Tai aukštųjų mokyklų darbuotojai, dirbantys visu arba ne visu krūviu, ir padedantys dėstytojams jų mokymo ar mokslo tiriamojoje veikloje. Tai dėstytojų padėjėjai, vadovaujantys studentų praktiniams užsiėmimams, laborantai, asistentai ir pan., taip pat asmenys, padedantys atlikti mokslinius tyrimus.

2.3. Personalas, teikiantis profesionalią pagalbą studentams. Akademinė pagalba. Darbuotojai, kurie studentams teikia papildomas konsultacijas ir kt. paslaugas, susijusias su jų studijų programa (bibliotekininkai, dekanatų studijų administratoriai, etatiniai studijų programų, komitetų, akademinių tarnybų, studijų skyrių darbuotojai, meno ar orkestro vadovai ir pan.). Sveikatos ir socialinė pagalba. Tai aukštųjų mokyklų darbuotojai, teikiantys medicinos ar socialinę pagalbą studentams (pvz., medikai, psichologai, socialiniai darbuotojai).

2.4. Vadovai ir kiti administracijos darbuotojai. Aukštųjų mokyklų vadovai. Tai aukštųjų mokyklų vadovai ir jų pavaduotojai (rektorius ir prorektoriai), centrinės administracijos tarnybų ir skyrių vadovai (finansų, buhalterijos, personalo, akademinių reikalų, studijų, mokslo, tarptautinių ryšių ir kt.) ir jų pavaduotojai, bendrųjų aukštosios mokyklos padalinių (skaičiavimo centro, bibliotekos, botanikos sodo ir kt.) vadovai ir jų pavaduotojai, katedrų vedėjai, dekanai, fakultetų, skyrių, laboratorijų vedėjai ar viršininkai.

2.5. Kiti administracijos darbuotojai. Tai aukštosios mokyklos akademines ir ūkines finansines funkcijas administruojantis personalas (sekretoriai, programuotojai, teisininkai, finansininkai, buhalteriai, ryšių su visuomene specialistai, auditoriai ir kt. tarnautojai).

2.6. Pagalbinis personalas. Tai vairuotojai, sargai, valgyklų darbuotojai, bendrabučių prižiūrėtojai, elektrikai ir kitas mokyklos ūkinę sritį aptarnaujantis personalas.

3. Duomenų sąraše darbuotojai, pagal jų faktiškai dirbtą laiką (valandomis) per visus mokslo metus, t. y. nuo ataskaitinių mokslo metų pradžios iki kitų mokslo metų pradžios, skirstomi į dirbančius visą darbo laiką ir ne visą darbo laiką:

3.1. Visą darbo laiką dirbantys aukštosios mokyklos darbuotojai yra tie, kurie visus praėjusius mokslo metus dirbo ne mažiau kaip 90 proc. teisės aktų ar darbo sutartyje nustatytos darbo laiko normos (krūvio). 
3.2. Ne visą darbo laiką dirbantys aukštosios mokyklos darbuotojai yra tie, kurie praėjusiais mokslo metais dirbo mažiau kaip 90 proc. teisės aktų ar darbo sutartyje nustatytos darbo laiko normos (krūvio).

3.3. Jei darbuotojas dirbo visu krūviu, tačiau ne visus mokslo metus (pvz., dirbo 3 mėn. ir išėjo iš darbo), tai jo faktiškai dirbtas laikas yra trumpesnis nei kitų visu krūviu ir visus mokslo metus dirbančių darbuotojų. Todėl šis darbuotojas skaičiuojamas kaip dirbantis ne visą darbo laiką. 

3.4. Aukštosios mokyklos darbuotojai, palyginti su oficialiai nustatytu darbo krūviu, dirba visą darbo laiką arba ne visą darbo laiką, todėl vidutinis sąlyginis darbuotojų skaičius apskaičiuojamas susumuojant tam tikros kategorijos visų darbuotojų praėjusiais mokslo metais faktiškai dirbtas valandas ir gautą sumą dalijant iš etatui nustatytos metinės darbo valandų normos.

4. Duomenų pateikimo formoje I skirsnyje 1 skiltyje pateikiamas atitinkamos kategorijos darbuotojų, kurie per mokslo metus dirbo visą darbo laiką ar ilgiau, skaičius, o 2 skiltyje – darbuotojų, kurie per mokslo metus dirbo ne visą darbo laiką, skaičius. 3 skiltyje pateikiamas vidutinis sąlyginis darbuotojų skaičius, kuris gaunamas sudėjus 1 ir 2 skiltyje nurodytų darbuotojų per mokslo metus dirbtas valandas ir gautą sumą dalijant iš etatui nustatytos metinės darbo valandų normos.

5. Duomenų pateikimo formoje VI skyriuje pateikiami statistiniai duomenys apie studentų aprūpinimą bendrabučiais.
6. Duomenų pateikimo formoje XII skyriuje pateikiami statistiniai duomenys apie praėjusiais mokslo metais vykusius kvalifikacijos tobulinimo ir perkvalifikavimo kursus.
7. Duomenų sąrašo XIII skyriuje pateikiami statistiniai duomenys apie kompiuterių panaudojimą.
8. Duomenų sąrašo XIV skyriuje pateikiama informacija apie tai, ar aukštoji mokykla sistemingai taiko kokybės valdymo sistemą. Nurodoma 1 (taip) arba 0 (ne).
ATSISKAITYMO TVARKA

1. Teisingai užpildytą ir patikrintą statistinę formą institucijos atsakingas darbuotojas išsaugo ir patvirtina taip, kaip nurodyta PATEIKIMO TVARKOJE.
2. Jeigu patvirtinęs statistinę formą institucijos atsakingas darbuotojas pastebi esančių klaidų, tuomet norėdamas atšaukti statistinės formos tvirtinimą, jis turi kreiptis į Nacionalinės švietimo agentūros (toliau – NŠA) kontaktinius asmenis.
3. Jeigu NŠA darbuotojas ras netikslumų patvirtintoje statistinėje formoje, jis atšauks statistinės formos tvirtinimą ir apie klaidas informuos institucijos atsakingą darbuotoją įpareigodamas ištaisyti netikslumus. Kai visos klaidos bus ištaisytos ir statistinė forma vėl patvirtinta, institucijos atsakingas darbuotojas informuos apie galutinius rezultatus el. paštu NŠA atsakingą darbuotoją. Jei NŠA darbuotojas neras netikslumų patvirtintoje formoje – bus laikoma, kad institucija statistinės formos duomenų sąrašą pateikė ir patvirtino.

4. Formos pildymo ir atsiskaitymo klausimais konsultuoja Viktoras Mickevičius, el. paštas viktoras.mickevicius@nsa.smsm.lt, tel. nr. +370 667 48388.

